Falsen

**Falsen** er en kjent norsk-dansk slekt som stammer fra Falle Pederssøn (1625–1702) på gården Østrup på Sjælland.  Navnet Falle er antagelig avledet av Valentin. Derav kommer slektsnavnet Falsen.

Den skånske Weibull-familien deler samme røtter som den dansk/norske adelsslekten Falsen.

## Berømte slektsmedlemmer
__NOTOC__
Falle Pederssøns sønn Enevold Falsen (1686–1769) var borgermester i København. Han ble adlet som Enevold de Falsen i 1758. Han hadde sønnen Christian Magnus de Falsen (1719–1799) som ble justitiarius i Akershus og var far til forfatteren og embetsmannen Enevold Falsen (1755–1808). Denne var far til statsmannen Christian Magnus Falsen, amtmann Carl Valentin Falsen og kontreadmiral Jørgen Conrad Falsen. Enevold de Falsens andre sønn var Johan Eskild de Falsen (1726–1808), generalkrigskommissær, som var far til forfatterinnen Johanne Christine Harboe (1763–1843). 

* Falle Pedersen (1625–1702) gården Østrup, Sjælland gift med Elisabeth Dalhuus, datter av filosofiprofessor Eskild Dalhuus
** Enevold Falsen (1686–1761) etats- og justistråd, borgermester København, godseier, adlet som **de Falsen** 1758 sammen med broren Johan Eschild Falsen (1689–1758) til Søbye. Gift med Mette Sørensen, rådmannsdatter i København
*** Christian Magnus de Falsen (1719–99) konferensråd og justitiarus i Norges overhoffsrett, Akershus
**** Envold de Falsen (1755–1808) dikter og stiftsoverrettsjustitiarius i Akershus
***** Christian Magnus Falsen (1782–1830) eidsvollsmann og høyesterettsjustitiarius  gift med Anna Munch av Munch-slekten
****** Enevold Munch Falsen (1810–80) sorenskriver gift 1840 med Elise Aars og 1846 med Bolette Gjerdrum
******* Mimi Falsen (1861–1957) maler
******* Nicoline Falsen (1869–) g. Lars Jacob Sundt av Sundt (slekt)
****** Anne Birgitte de Falsen (1812–1902) gift med Christopher Lange
******* Elisabeth Lange (1842–1887) gift med forfatter Alfred Sinding-Larsen
******** Christian Magnus Sinding-Larsen (1866–1930) tuberkuloselege
******* Balthazar Lange (1854–1937) arkitekt
****** Henrik Anton Falsen (1813–66) kommandør
******* Conrad Falsen (1847–98) generalkonsul i Arkhangelsk
****** Enevold Munch Falsen (1810–80) sorenskriver
****** Elisabeth Christine Falsen (1820–76) lærer
***** Jørgen Conrad de Falsen (1785–1849) dansk kontreadmiral og godseier Søbysøgård
****** Enevold de Falsen (1812–1867) offiser og godseier Søbysøgård
***** Carl Valentin Falsen (1787–1852) stiftamtmann i Kristiansand
***** Hagbarth de Falsen (1792–1836) stiftamtskriver 
****** John Collett Falsen (1817–79) statsråd

Johan Eskild de Falsen 1689-1758.png | Johan Eschild de Falsen (1689–1758) var bror til Enevold Falsen som havnet i Norge, begge adlet i 1758
Enevold Falsen.png | Envold de Falsen (1755–1808) ble jurist og dikter
Christian Magnus Falsen litografi.jpg | Christian Magnus Falsen (1782–1830) ble jurist og eidsvollsmann 
Jørgen_Conrad_de_Falsen_01.jpg | Jørgen Conrad de Falsen (1785–1849) dansk kontreadmiral og godseier Søbysøgård
Søbysøgård.jpg | Søbysø gård på Fyn var i slekten 1844–1925
Carl Valentin Falsen.jpg | Carl Valentin Falsen (1787–1852) ble amtmann i Kristiansand
Enevold de Falsen 1812-1867.jpg | Enevold de Falsen (1812–1867) offiser og godseier Søbysøgård
John Collett Falsen.jpg | John Collett Falsen (1817–79) ble jurist og statsråd
Mimi Falsen ca. 1935.jpg | Mimi Falsen (1861–1957) ble maler


## Slektens våpenskjold
Slektsvåpenet har et skjold kløvd av sølv og rødt; over kløvningen i motsatte tinkturer en traneklo holdende en svart kule. Hjelmtegn er en sølv due holdende et grønt oljeblad i nebbet og stående under et grønt laurbærtre mellom to vesselhorn vekselvis delt i rødt og sølv.

En trane eller bare en traneklo som holder en stein, er et symbol for årvåkenhet. Plinius den eldre (død år 79)skrev ned myten om når en traneflokk står sovende i vannet om natten, er det en av tranene som står på vakt med en stein i en løftet klo. Dersom denne vaktposten sovner, faller steinen i vannet og vekker de andre tranene.

Duen med bladet i nebbet er Bibelens due som Noa sendte ut av arken, og som er et utbredt fredssymbol.

Vesselhornene er vanlige figurer i en mengde hjelmtegn fra både skandinaviske land og tysktalende områder.

Eidsvollsmannen Christian Magnus Falsen brukte ikke slektsvåpenet i sitt segl på Grunnloven 1814, bare et monogramsegl med bokstavene C M F sammenslynget og i skråskrift.

## Litteratur
* Bernt Moe: «Om de i Norge for tiden værende adelige Familier», *Tidsskrift for den norske Personalhistorie*, Ny Række, Christiania 1847, side 76-80 med referat av adelsbrevet
* *Fotolitografisk Gjengivelse af det i Storthingets Arkiv opbevarede Original-Haandskrift af Kongeriget Norges Grundlov af 17.de Mai 1814* (viser eidsvollsmennenes segl)
* Anders Thiset og P.L. Wittrup: *Nyt dansk Adelslexikon*, København 1904 
* H. Storck: *Dansk [[våpenrulle|Vaabenbog]]*, København 1910
* Haagen Krog Steffens: ''Norske Slægter 1912'', Gyldendalske Boghandel, Kristiania 1911
* C. M. Munthe: «Norske slegtsmerker», *[[Norsk Slektshistorisk Forening|Norsk slektshistorisk tidsskrift]],* bd. I, Oslo 1928
* Hans Cappelen: *Norske slektsvåpen*, Oslo 1969 (2. opplag 1976), side 94
* Sven Tito Achen: *Danske adelsvåbener*, København 1973
* Herman L. Løvenskiold: *[[Heraldisk]] nøkkel*, Oslo 1978
* Harald Nissen og Monica Aase: ''Segl i Universitetsbiblioteket i Trondheim'', (Trondheim 1990), side 57
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens aner og andre slektsopplysninger, samt bilde med beskrivelse av seglet hans på Grunnloven 17. mai 1814
## Referanser


## Eksterne lenker
*